Споразум о пријатељству (Југославија и Бугарска 1937)
ЊЕГОВО ВЕЛИЧАНСТВО КРАЉ ЈУГОСЛАВИЈЕ И ЊЕГОВО ВЕЛИЧАНСТВО КРАЉ БУГАРА

Надахнути духом доброг суседства, узајамног поверења и искреног пријатељства, који карактерише постојеће односе између њихових односних земаља;

Чврсто убеђени да ће консолидација и развитак ових срећних односа служити напретку и благостању њихова два суседна и братска народа;

У жељи да допринесу учвршћивању мира на Балкану,

одлучили су да закључе један

УГОВОР О ПРИЈАТЕЉСTВУ ЈУГОСЛАВИЈЕ И БУГАРСКЕ,

И одредили су у ту сврху као своје односне пуномоћнике, и то:

ЊЕГОВО ВЕЛИЧАНСТВО КРАЉ ЈУГОСЛАВИЈЕ:

Његову Екселенцију Господина др. Милана Стојадиновића, претседника министарског савета, министра иностраних послова;

ЊЕГОВО ВЕЛИЧАНСТВО КРАЉ БУГАРА:

Његову Екселенцију Господина др. Георгија Кјосенванова, претседника министарског савета, министра иностраних послова и вера,

Који су се, пошто су измењали своја пумоћја, нађена у доброј и прописној форми, сагласили у следећим одредбама:

ПОСТОЈАЋЕ НЕНАРУШИВИ МИР И ИСКРЕНО И ВЕЧНО ПРИЈАТЕЉСТВО ИЗМЕЂУ КРАЉЕВИНЕ ЈУГОСЛАВИЈЕ И КРАЉЕВИНЕ БУГАРСКЕ.

Овај уговор биће ратификован и ратификације биће измењене у Београду у најкраћем могућем року.

У потрвду чега су поменути пуномоћници потписали овај Уговор.

Рађено у Београду 24 јануара хиљаду девет стотина тридесет седме године у два примерка, од којих је по један предат свакој од Високих страна уговорница.

Извори 

 Политика, бр. 10.299 од понедељка 25. јануара 1937, страна 2.

Краљевина Југославија
Краљевина Бугарска
1937.